CELEX: 62008CN0194
Language: mt
Date: 2008-05-09 00:00:00
Title: Kawża C-194/08: Talba għal deċiżjoni preliminari magħmula mill-Verwaltungsgerichtshofs (L-Awstrija) fid- 9 ta' Mejju 2008 — Dr. Susanne Gassmayr vs Bundesministerin für Wissenschaft und Forschung

2.8.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 197/9
            
         Talba għal deċiżjoni preliminari magħmula mill-Verwaltungsgerichtshofs (L-Awstrija) fid-9 ta' Mejju 2008 — Dr. Susanne Gassmayr vs Bundesministerin für Wissenschaft und Forschung
   (Kawża C-194/08)
   (2008/C 197/13)
   Lingwa tal-kawża: Il-Ġermaniż
   Qorti tar-rinviju
   Verwaltungsgerichtshof
   Partijiet fil-kawża prinċipali
   
      Rikorrenti: Dr. Susanne Gassmayr
   
      Konvenut: Bundesministerin für Wissenschaft und Forschung
   Domandi preliminari
   
               1)
            
            
               
                           1.
                        
                        
                           L-Artikolu 11(1), (2) u (3) tad-Direttiva tal-Kunsill 92/85/KEE tad-19 ta' Ottubru 1992 dwar l-introduzzjoni ta' mizuri biex jinkoraġġixxu t-titjib fis-saħħa u s-sigurtà fuq il-post tax-xogħol għall-ħaddiema nisa tqal u ħaddiema li welldu reċentement, jew li qed ireddgħu (1) (ĠU L 348, p. 1) għandu effett dirett?
                        
                     
                           2.
                        
                        
                           Fil-każ ta' risposta affermattiva, id-dispożizzjonijiet iċċitati iktar 'il fuq għandhom jiġu mifhuma bħala li joħolqu, matul il-perijodu li fih in-nisa tqal huma pprojbiti milli jaħdmu u/jew matul il-leave tal-maternità tagħhom, dritt għaż-żamma tal-ħlas ta' allowance għal perijodi ta' xogħol ta' għassa ?
                        
                     
                           3.
                        
                        
                           Dan japplika meta l-Istat Membru ddeċieda li jistabbilixxi sistema ta' żamma ta' “remunerazzjoni” li tinkludi, fil-prinċipju, id-dħul totali tax-xogħol, bl-eċċezzjoni madankollu ta' l-hekk imsejħa (skond l-Artikolu 15 tal-Liġi Awstrijaka fuq is-salarji ta' l-1956) ħlasijiet addizzjonali dovuti għal servizzi pprovduti (marbuta max-xogħol imwettaq) bħall-“allowance għal perijodi ta' xogħol ta' għassa” in kwistjoni hawnhekk?
                        
                     
         
               2)
            
            
               Jekk id-dispożizzjonijiet iċċitati iktar 'il fuq m'għandhomx effett dirett, dawn għandhom ikunu trasposti mill-Istati Membri b'tali mod li ħaddiema li, matul il-perijodu li fih in-nisa tqal huma pprojbiti milli jaħdmu u/jew matul il-leave tal-maternità, ma tipprovdix iktar servizzi ta' xogħol ta' għassa, għandha tkun intitolata għal dritt għaż-żamma tal-ħlas ta' l-allowance li tikkorrispondi għal tali servizzi?
            
         
      (1)  ĠU L 348, p. 1.